# En Ralph destrueix internet

En Ralph destrueix internet (títol original en anglès: Ralph Breaks the Internet) és una pel·lícula estatunidenca d'animació per ordinador produïda per Walt Disney Animation Studios de 2018. És la seqüela d'En Ralph, el destructor. Fou nominada al Globus d'Or a la millor pel·lícula d'animació i a l'Oscar a la millor pel·lícula d'animació, i va rebre crítiques majoritàriament positives. S'ha doblat i subtitulat al català.

## Argument

En Ralph i la seva amiga Vanellope von Schweets s'endinsen en el món inexplorat i emocionant d'Internet. Viatgen per la xarxa per a trobar una peça de recanvi que salvi Sugar Rush, el joc on es van conèixer els protagonistes. Els habitants d'internet, els 'ciudanets', hauran d'ajudar en Ralph i la Vanellope a moure-s'hi.

## Doblatge

| Personatge | Veu original | Veu en català |
| Ralph el Destructor | John C. Reilly | Ramon Canals |
| Vanellope von Schweetz | Sarah Silverman | Meritxell Ané |
| Arregla-ho Felix Jr. | Jack McBrayer | Pep Papell |
| Sergent Calhoun | Jane Lynch | Esther Solans |
| Sssí | Taraji P. Henson | Carla Mercader |
| Shank | Gal Gadot | Maribel Pomar |
| Tothosap | Alan Tudyk | Xavier Cassan |
| Double Dan | Alfred Molina | Xavier de Llorens |

## Recaptació

En Ralph destrueix internet va recaptar 201,1 milions de dòlars als Estats Units i Canadà, i 328,2 milions de dòlars a altres territoris, amb un total brut mundial de 529,3 milions de dòlars, amb un pressupost de producció de 175 milions de dòlars.
Als Estats Units i Canadà, En Ralph destrueix internet es va estrenar juntament amb Creed II i Robin Hood, i es va projectar originalment que recaptés entre 67 i 77 milions de dòlars en més de 3.900 cinemes en la seva obertura. El film va ingressar 18,3 milions de dòlars el primer dia i altres 10,2 milions de dòlars el segon. Va debutar amb 55,7 milions de dòlars el cap de setmana d'obertura i va acabar primer a taquilla i marcant la segona millor obertura d'Acció de Gràcies darrere de Frozen de Disney (93,6 milions de dòlars).

## Referències

* ↑ Títol en català a Ésadir
* ↑ Snlerson, Dan (January 6, 2019). «Golden Globes 2019: See the full winners list». Entertainment Weeklyen. Arxivat de l'original el January 7, 2019.
* ↑ «Oscars 2019: Complete Winners List», 24-02-2019. Arxivat de l'original el 4 març 2021. [Consulta: 4 març 2021].
* ↑ Foreman, Alison «Critics give 'Ralph Breaks the Internet' a big thumbs up» (en anglès). Mashable, 14-11-2018 [Consulta: 7 desembre 2018].
* ↑ «En Ralph destrueix internet». Goita què fan, ara!. [Consulta: 2 agost 2023].
* ↑ «En Ralph destrueix internet». Cinema en català. Departament de Cultura. [Consulta: 7 desembre 2018].
* ↑ «Fitxa de doblatge En Ralph destrueix internet». eldoblatge.com. [Consulta: 22 març 2019].
* ↑ «Ralph Breaks the Internet». [Consulta: 17 gener 2021].
* 1 2 Rubin, Rebecca «Thanksgiving Box Office Battle: 'Ralph Breaks the Internet' to Top 'Creed II,' 'Robin Hood'». Variety, 20-11-2018 [Consulta: 20 novembre 2018].
* ↑ McClintock, Pamela. «Box Office Preview: 'Ralph Breaks the Internet' to Win Holiday Turkey Trot». The Hollywood Reporter, 20-11-2018. Arxivat de l'original el 20 novembre 2018. [Consulta: 12 gener 2021].
* 1 2 «Ralph Breaks the Internet». Arxivat de l'original el 29 març 2021. [Consulta: 29 març 2021].
* ↑ McClintock, Pamela. «'Ralph Breaks the Internet,' 'Creed II' Move Thanksgiving Box Office Toward New Record», 25-11-2018. Arxivat de l'original el 29 març 2021. [Consulta: 29 març 2021].

## Enllaços externs

* En Ralph destrueix internet a Goita què fan, ara!